Protaktinium(IV)kloridi

Protaktinium(IV)kloridi eli protaktiniumtetrakloridi (PaCl4) on harvinaisen aktinoideihin kuuluvan alkuaine protaktiniumin yhdiste kloorin kanssa. Yhdisteessä kloori esiintyy hapetusluvulla −I ja protaktinium +IV. Se muodostaa keltavihreitä tetragonaalisia kiteitä, joilla on sama rakenne kuin uraanitetrakloridilla UCl4 (hilavakiot a = 837,7 ja c = 747,9 pmMjasoedov, s. 201). Sitä voidaan valmistaa pelkistämällä protaktinium(V)kloridia vedyllä tai alumiinilla 400 °C lämpötilassa:Mjasoedov, s. 199

2 PaCl5 + H2 → 2 PaCl4 + 2 HCl
3 PaCl5 + Al → 3 PaCl4 + AlCl3

Toinen tapa on protaktinium(IV)oksidin reaktio hiilitetrakloridin kanssa 500 °C lämpötilassa.

PaO2 + 2 CCl4 → PaCl4 + 2 CoCl2

Yhdistettä syntyy myös protaktiniumoksikloridin hajotessa 575 °C lämpötilassa tyhjiössä:

2 PaOCl2 → PaCl4 + PaO2

Protaktiniumtetrakloridi liukenee epäorgaanisiin happoihin ja muodostaa asetonitriilin kanssa kompleksin PaCl4·4CH3CN.

Koska protaktinium on erittäin harvinaista, myrkyllistä ja radioaktiivista, myöskään protaktiniumkloridilla ja muilla sen yhdisteillä ei ole juuri mitään käyttötarkoituksia puhtaan tieteellisen tutkimuksen ulkopuolella.

 Lähteet 


 Viitteet 

Luokka:Protaktiniumyhdisteet
Luokka:Kloridit